Ceza de Sant'Antònio Abate (Sensenighe)

La ceza de Sant'Antònio Abate ła ze ła parochiale de Sensenighe Agordin, in provincia de Bełun e diòseze de Bełun-Feltre; ła ze parte de ła converzensa foraniale 4. Stòria El primo posto de culto de Sensenighe che el comèmora Sant'Antonio Abate ła zera un sacejo in stile gòtego edìfegà inte el 1250, che el ze sta consacrà inte el 1361 e mudà a paròchia autònoma inte el 1534 Inte el scumìsio del Setezento sto edifegà el zera ormai divegnesto insufisente a ła sodisfasion dei vołeri de ła popolasion e el zera sta butà baso par el dasar spàsio a ła nova ceza. L'atuale parochiałe ła ze stada costruia inte el 1723 e consacrada inte el 1732. Interno Òpare de valore tegneste inte l'interior de ła ceza, che ła ze a trè navae, łe ze l'altar major in legno, scolpio da l'artista locałe Joani Manfroi coadiuvà dal taibonezo Antonio Costa, na pała figurante i Santi Antònio Abate, Roco e Sebastian, fata da Svaldo Gorbenuto e terminada inte el 1655, un dipinzesto co San Gotardo, fato dal zumełezo Luigi Cima inte el 1921, e l'altare laterałe, costruio da Juzepe Manfroi e adornà da na tela co sojeto San Juzepe insieme a ła Madona e a Jezù Cristo, òpara de Doménego Zeni. Note Voci corelae Sensenighe Agordin Diòseze de Bełun-Feltre Paròchie de ła diòseze de Bełun-Feltre Notasion Altri projeti Wikimedia Commons el detien imàjini o altri file so Ceza de Sant'Antònio Abate (Sensenighe) el detien schemi gràfeghi so Linganbi foresti